Rozhľadňa a televízna veža na vrchu Praděd

Rozhľadňa a televízna veža na vrchu Praděd (česky Rozhledna a televizní vysílač Praděd) je televízna veža s rozhľadňou, reštauráciou a hotelom. Nachádza sa v pohorí Hrubý Jeseník, na vrchu Praděd () v katastrálnom území obce Malá Morávka. Bol postavený v rokoch 1968 – 1980.

Pôvodná výška dosahovala 162 metrov, no po výmene anténneho systému v roku 1993 poklesla na terajších 146,5 m. Najvyššia vyhliadka sa nachádza vo výške 75 metrov, nižšia o 5 metrov nižšie. Vrchol antény predstavuje najvyšší pevný bod v Česku.

Prvá veža na vrchu bola postavená v rokoch 1903 až 1912 Moravskosliezskym sudetským horským spolkom (MSSGV). Volala sa Strážna veža Habsburg (česky Strážní věž Habsburk, nem. Habsburgwarte). Mala výšku 32,5 metra a v 7. poschodí sa nachádzala vyhliadka. Cez 2. svetovú vojnu ju Nemci využívali ako leteckú pozorovateľňu. Zrekonštruovaná bola v roku 1926 a o dvadsať rokov neskôr. V roku 1957 bola zatvorená a 2. mája 1959 sa zrútila. Napodobenina tejto rozhľadne (nemecky Altvaterturm) stojí od roku 2004 na hore Wetzstein u Lehestenu v Durínskom lese v Nemecku.

V roku 1968 sa začala stavať dnešná veža. Dokončená mala byť v roku 1977, ale kvôli zlým podmienkam bola stavba dokončená až v roku 1980. Z vyhliadky sa dá vidieť Sněžka a za dobrej viditeľnosti Malá Fatra i Vysoké Tatry.

 Vysielanie 
V súčasnej dobe (2023) je možné z vysielača prijímať:

 RozhlasZoznam rádií 
 Frekvencia[MHz] Stanica ERP Polarizácia88,1 MHz Hitrádio Orion10 kW Horizontálna91,3 MHz Český rozhlas 1 Radiožurnál10 kW Horizontálna93,3 MHz Radio Proglas10 kW Horizontálna98,2 MHz Český rozhlas 3 Vltava10 kW Horizontálna99,3 MHz Evropa 2 - Morava10 kW Horizontálna100,9 MHz Rádio Impuls10 kW Horizontálna104,3 MHz Frekvence 110 kW Horizontálna106,8 MHz Český rozhlas 5 Olomouc10 kW Horizontálna

 Digitálne rozhlasové vysielanie (DAB+) 
Multiplex vysiela na frekvencii 12D s výkonom 10 kW, vďaka čomu pokrýva veľkú časť Moravy s presahom na Slovensko.

MultiplexKanálERPPolarizáciaStaniceDAB+ CRo Morava12D kWvertikálnaRadiožurnál • Dvojka • Vltava • Plus • Radio Wave • D-dur • Jazz • Rádio Junior • ČRo Rádio DAB Praha • Rádio Retro • ČRo Brno • ČRo Ostrava • ČRo Vysočina • ČRo Olomouc • ČRo Zlín

 Digitálna televízia (DVB-T)Zoznam vysielačov DVB-T 
 Kanál Multiplex ERP Polarizácia Poznámka26Multiplex 21100 kW Horizontálna28Multiplex 22100 kW Horizontálna31Multiplex 23100 kW Horizontálna

 Najbližšie vysielače 
Okolité významné vysielače a vzdialenosť k nim:

 Galéria 

 Pozri aj 
 Zoznam vysielačov v Česku

 Iné projekty 

 Referencie 

 Zdroj 


Kategória:Veže v Česku
Kategória:Architektúra z 1980
Kategória:Rozhľadne v Moravsko-sliezskom kraji
Praděd
Kategória:Stavby v okrese Bruntál
Kategória:Stavby v okrese Šumperk
Kategória:Malá Morávka